CELEX: 62010TN0537
Language: ro
Date: 2010-11-26 00:00:00
Title: Cauza T-537/10: Acțiune introdusă la 26 noiembrie 2010 — Adamowski/OAPI — Fagumit (FAGUMIT)

29.1.2011   
            
            
               RO
            
            
               Jurnalul Oficial al Uniunii Europene
            
            
               C 30/46
            
         Acțiune introdusă la 26 noiembrie 2010 — Adamowski/OAPI — Fagumit (FAGUMIT)
   (Cauza T-537/10)
   ()
   2011/C 30/84
   Limba în care a fost formulată acțiunea: germana
   
      Părțile
   
   
      Reclamantă: Ursula Adamowski (Hamburg, Germania) (reprezentant: D. von Schultz, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Fabryka Węży Gumowych i Tworzyw Sztucznych Fagumit Sp. z o.o. (Wolbrom, Polonia)
   
      Concluziile reclamantei
   
   
               —
            
            
               Anularea deciziei Camerei întâi de recurs a Oficiului pentru Armonizare în cadrul Pieței Interne (mărci, desene și modele industriale) din 3 septembrie 2010 în cauza R 1002/2009-1;
            
         
               —
            
            
               respingerea cererii de declarare a nulității mărcii comunitare nr. 3 005 980;
            
         
               —
            
            
               obligarea OAPI la plata cheltuielilor de judecată aferente procedurii de radiere, căii de atac și prezentei acțiuni.
            
         
      Motivele și principalele argumente
   
   
      Marca comunitară înregistrată care a făcut obiectul unei cereri de declarare a nulității: marca figurativă care cuprinde elementul verbal FAGUMIT pentru produse din clasele 12 și 17.
   
      Titularul mărcii comunitare: reclamanta.
   
      Partea care solicită declararea nulității mărcii comunitare: Fabryka Węży Gumowych i Tworzyw Sztucznych Fagumit Sp. z o.o.
   
      Dreptul asupra mărcii al părții care solicită declararea nulității: marca figurativă națională care cuprinde elementul verbal „FAGUMIT” pentru produse din clasa 17.
   
      Decizia diviziei de anulare: respinge cererea de anulare.
   
      Decizia camerei de recurs: admite calea de atac și declară nulitatea mărcii.
   
      Motivele invocate: încălcarea articolului 53 alineatul (1) litera (c) coroborat cu articolul 8 alineatul (4) din Regulamentul (CE) nr. 207/2009 (1) în măsura în care cealaltă parte în procedura care s-a aflat pe rolul camerei de recurs ar fi omis să depună documente valide din care să rezulte o utilizare efectivă a semnului distinctiv „FAGUMIT”; încălcarea articolului 53 alineatul (1) litera (b) coroborat cu articolul 8 alineatul (3) din Regulamentul (CE) nr. 207/2009 în măsura în care cealaltă parte în procedura care s-a aflat pe rolul camerei de recurs și-ar fi dat în mod valabil acordul în privința înregistrării drepturilor conferite de marca cu denumirea „FAGUMIT”, precum și încălcarea articolului 52 alineatul (1) litera (b) din Regulamentul (CE) nr. 207/2009 în măsura în care nu ar fi trebuit să se considere că reclamanta a acționat cu rea credință în momentul depunerii cererii de înregistrare a mărcii comunitare contestate.
   
      (1)  Regulamentul (CE) nr. 207 al Consiliului din 26 februarie 2009 privind marca comunitară (JO L 78, p. 1).